|  |  |  |  |
| --- | --- | --- | --- |
| № | КП/Партньор | Въпрос | Отговор |
| 1 | Община град Добрич | Очакваме разяснения по техн.  и фин. изпълнение, ОП, назначаване на екипа за управление и отчитането. | Виж отговорите на за зададените конкретни въпроси по-долу. |
| \* |  | \* | \* |
| 2 | Община Велинград и Община Ракитово | Допустими ли са служители на щат в общините бенефициенти Велинград и Ракитово да бъдат част от екипите за управление? | В екипа за управление на инвестициите могат да участват служители на администрациите на крайните получатели. За успешното изпълнение на инвестициите, бенефициентът е длъжен да подсигури необходимия административен капацитет, същото е в изпълнение и на разписаните правила и процедури в СУК, като поставяме демаркационна линия между допустими лица/служители и допустими разходи за възнаграждения на тези служители. СНД ще възстановява разходи за екип по проекта на база опростени форми на отчитане – единна ставка. Разходите за заплати на щатни служители на общината, не са допустими. Последното е в изпълнение на чл. 5, пар. 1 от Регламент 2021/241 и писмо на МФ[[1]](#footnote-1), качено на страницата му.В Условията за кандидатстване по процедурата, по отношение на дейностите „Организация и управление на проекта“ и „Разходи за осъществяване на информация и публичност“ (Непреки разходи - стр. 23), е посочено следното: Непреките разходи – дейността е допустима и е в размер до 2% от допустимите преки разходи без ДДС. За дейностите по организация и управление, съгласно чл. 12 на ПМС №157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост на Република България и на техните основни функции, могат да се наемат лица на срочни трудови договори извън утвърдената численост на персонала при изпълнение на условията описани в писмо № 91-00-570/25.10.2022 г. на Министерство на финансите. |
| 3 | Община Велинград и Община Ракитово | В рамките на екипа за управление, какви следва да бъдат договорите за управление на екипа ангажиран да управлява проекта - Граждански или трудови? | Крайният получател е отговорен за законосъобразното възлагане на дейностите по инвестицията, в т.ч. и за екипа за управление. Опционално, съгласно писмото по-горе е възможно възлагането, както със срочни трудови договори, така също и с договор за извършване на услуга.Налице са двете възможности:Съгласно разпоредбата на чл. 12 от Постановление на Министерския съвет № 157/07.07.2022 е възможно наемане на лица на срочни трудови договори извън утвърдената щатна численост на персонала на крайния получатели/илисключване на договори за извършване на услуга – изпълнение на дейности по управление и изпълнение на инвестиция. И в двата случая, договорите се сключват само за целите на времевата рамка на изпълнението на инвестицията. |
| 4 | Община Велинград и Община Ракитово | Допустимо ли е за заемането на определена длъжност в екипа за управление да бъде възложена съгласно ЗОП на юридическо лице? | При сключване на договор за извършване на услуга, договорите задължително се сключват само за целите на управлението и изпълнението на инвестицията по ПВУ за времевата рамка на изпълнението на инвестицията и при спазване на приложимото законодателство – Закона за обществените поръчки.Следва да се обърне внимание на следното – при изцяло външно възлагане на дейностите за организация и управление СНД финансира действително извършените разходи по договора за услуга. При частично външно възлагане (само част от екипа е нает въз основа на договор за услуга) СНД финансира разходите под формата на единна ставка.Съгласно Насоките за кандидатстване, дейностите по организация и управление и информация и публичност (непреки разходи) могат да се предоставят и чрез външно възлагане при спазване на съответните разпоредби на ЗОП чрез избор на изпълнител – физическо или юридическо лице. |
| 5 | Община Велинград и Община Ракитово | Какъв следва да е начинът за определяне на единна ставка за възнаграждение за всеки от членовете на екипа за управление на проекта? | Единната ставка е опростен разход ( за организация и управление и информация и публичност), част от финансираната инвестиция, който СНД възстановява на крайния получател в размер сумарно на точно 2% от стойността на общите преки допустими разходи, включени в предложението за изпълнение на инвестиция, без ДДС. Разпределение на ставката по членове за екипа за управление няма, организацията, координацията и разпределението на задълженията, респ. възнаграждението за положения труд или престирания резултат е ангажимент на крайния получател. Обръщаме внимание, че кандидатите са длъжни да спазват националното трудово право по отношение на лицата, с които ще имат сключени договори. |
| 6 | Община Велинград и Община Ракитово | Възстановим ли е ДДС по проекта и ако отговорът е положителен как бенефициентите общини ще го възстановят? | По аналогия на оперативните програми, допустим за финансиране е невъзстановимия, съгл. българското законодателство данък върху добавената стойност. Невъзстановимият данък добавена стойност (ДДС) е допустим разход, с източник национално финансиране. Същият следва да е планиран в изпълняваната инвестиция. Важен момент е, че съгласно насоките за кандидатстване ДДС за превозни средства и зарядни станции е недопустим за възстановяване. СНД проследява дали поисканият за финансиране допустим ДДС е отразен като невъзстановим в дневниците на покупките.СНД не извършва контрол върху определения като възстановим ДДС и не може да даде указания относно него. |
| \* |  | \* | \* |
| 7 | Община Габрово и Община Севлиево | Допустима ли е промяна в екипа по отношение на изискванията за образование и квалификация предвид факта, че при разработването на проекта, екипът е бил описан при условията на изпълнение на проекта от вътрешни експерти за администрацията? Тъй като изискванията към екипа налагат наемане на външни експерти, то може ли да бъдат променени изискванията спрямо тях? Как технически да се случи това? | Съгласно насоките за кандидатстване и приложимото европейско и национално законодателство не са налице изискванията относно членовете на екипа и тяхната експертиза. Независимо от горното и с оглед гарантиране на целите на организациите и адекватното управление на рисковете за постигането им, КП следва да осигури звено/екип за изпълнение на инвестицията, който следва да включва ръководител, експерт за финансово отчитане, счетоводител, експерт за техническо отчитане, юрист. В зависимост от спецификата на инвестицията може да се включват и допълнителни експерти с необходимата експертиза. Отговорностите на няколко експерта могат да се съчетават. Ръководителят на КП отговаря за осигуряване на необходимия административен капацитет за изпълнение на инвестицията. |
| 8 | Община Габрово и Община Севлиево | Бихте ли разяснили подробно въпроса относно невъзможността експерти от общинска администрация да участват в управлението на проекта? От къде се очаква да се наеме външен експертен персонал за проект осъществяван от Общините? Възможно ли е да има промяна на това изискване? | На поставения въпрос отговорихме по-рано (моля вижте отговора на въпрос № 2), изискването е в изпълнение на Регламент 2021/241, ПМС 157/2022, цитираното писмо на министъра на финансите. Относно изменение на правната рамка, въпросите си може да отправите към дирекция НФ към МФ, която е отговорна за изпълнение на Плана за възстановяване и устойчивост и вносител на ПМС 157. |
| 9 | Община Габрово и Община Севлиево | Освен Условия за изпълнение на одобрените инвестиции ще бъде ли предоставено по-детайлно ръководство за изпълнение на проекта (отчитане, срокове, бланки, ФТО и др.) | СНД предвижда изготвяне и публикуване на Ръководство за изпълнение на инвестиция BG-RRP-8.013 „Екологосъобразна мобилност“. |
| 10 | Община Габрово и Община Севлиево | Допустимо ли е анексиране на договора за финансиране след проведена процедура за доставка на автобуси и спестен ресурс, който бихме искали да бъде насочен към следващата доставка на автобуси? Кога и как  следва това да се случи? | Допустимите изменения чрез сключване на допълнително споразумение (анекс) към договор за финансиране са описани в чл. 13 от приложение Е2 към Насоките за кандидатстване.След проведена процедура по доставка на електробуси и сключен договор с изпълнител е допустимо анексиране на договора за финансиране с оглед актуализиране на бюджета на проекта.Относно възможността за насочване на акумулиран спестен ресурс, след проведена процедура за доставка на електробуси и използването му за финансиране на други дейности или допълнителни такива, СНД ще разгледа възможността при получаване на конкретно искане с подробна обосновка. |
| 11 | Община Габрово и Община Севлиево | Допустимо ли е искане за авансово плащане? | Начинът на отчитане на крайния получател е детайлно разписан в договора за финансиране на инвестицията и указанията за изпълнение. Авансово плащане за крайни получатели – бюджетни организации не е предвиден, както в цитираните документи, така също и на национално ниво в СУК на МФ.Предвиденият механизъм за плащане по Процедурата не се основава на искания за плащане. Плащанията към КП се извършват на база ДФО, като могат да се предявят включително и предстоящи задължения към доставчици, за които има издаден РОД. В този ред на мисли, авансово плащане по инвестицията не се изплаща и не е налице необходимост от такова.  |
| \* |  | \* | \* |
| 12 | Община Враца | Възможно ли е да предоставите координати на лицата от СНД, които ще отговарят за верифициране на разходите и към които можем да се обръщаме с въпроси относно изпълнението? | Въпросите във връзка с изпълнението може да изпращате чрез ИС на МВУ, деловодната система, както и на имейла на НПВУ.  |
| 13 | Община Враца | Моля да бъде предоставена повече информация за начина на получаване на финансиране от СНД. Необходими ли ще бъдат предварителни финансови инструменти за разплащане с изпълнителите (не става въпрос за съфинансирането – тук няма въпроси)? | Начинът на плащане от СНД към крайните получатели е подробно разписан в договора за финансиране, указанията за изпълнение на инвестицията. Крайният получател следва да прецени своята необходимост от средства за успешното изпълнение на инвестицията. |
| 14 | Община Враца | Преводът от СНД се извършва само към крайния получател, а превода към партньорите се извършва от Крайния получател. Правилно ли е тълкуването ни? | В презентацията[[2]](#footnote-2) сме акцентирали за възможностите за плащане към крайните получатели, които са страна по договора. Партньорите не са такава, респективно, да, Вашето тълкуване е правилно. |
| 15 | Община Враца | Ще бъдат ли предоставени допълнителни указания/ръководства/документи? | Да.  |
| \* |  | \* | \* |
| 16 | Община Асеновград | Предвид факта, че в подписания договор за финансиране за предоставяне на средства на крайни получатели от Механизма за възстановяване и устойчивост се съдържат клаузи, които създават задължения за Община Асеновград като краен получател, но са обусловени от изпълнение на дейности включени в проектното предложение от партньора Община Садово, допустимо ли е допълнение на сключеното споразумение за сътрудничество за кандидатстване с предложение за изпълнение на инвестиция по Процедура BG-RRP-8.013 „Екологосъобразна мобилност“ в частта на правата и задълженията на страните свързани с установяване на недопустими разходи, възникване на непредвидени разходи, надплатени или недължимо платени средства и осигуряване на необходимите финансови средства за изпълнение на дейностите, заложени в проектното предложение за изпълнение на инвестиции, реализирани на територията на съответната община? | Крайните получатели на средства по МВУ са отговорни за кандидатстването и отчитането на разходите и за постигане на заложените етапи и цели в ПИИ.В споразумението за партньорство се разписват отговорните страни за изпълнение на заложените дейности, както и техните права и задължения.Споразумението за партньорство е документ уреждащ взаимоотношенията между КП и партньорите по ПИИ, като изменението на същото е изцяло във волята на страните в партньорство.В случай на допълнение/изменение на партньорското споразумение, КП следва да уведоми СНД по надлежния ред чрез кореспонденция в ИС на МВУ. |
| 17 | Община Асеновград | На етап кандидатстване Община Асеновград е представила споразумение с изпълнител - превозвач, на който електробусите ще бъдат предоставени безвъзмездно за извършване на дейност по обществен транспорт на населението в градски условия. ДДС е възстановим разход. - След като няма възмездна доставка между бенефициента - в случая община Асеновград и превозвача има ли право община Асеновград да възстанови данъчен кредит по общия ред? - Ако няма право може ли да се позовем на указание на МФ НФ-1 от 09.01.2024 и постановление 86 от 01.06.2023г.? Община Асеновград е регистрирано лице по ЗДДС и за доставки на стоки с характер на дълготрайни активи, включително на недвижими имоти, които се използват както за независима икономическа дейност, така и за цели, различни от независимата икономическа дейност (дейности, за извършването на които бенефициента не е данъчно задължено лице по смисъла на чл. 3, ал. 5 от ЗДДС) е приложил разпоредбите на чл. 71а и чл. 71б от ЗДДС. В този случай като невъзстановим данък върху добавената стойност (допустим разход за финансиране от програми, финансирани от ЕФСУ) ли ще се третира размера на начисления за доставките данък върху добавената стойност, за който не е приспаднат данъчен кредит, който е пропорционално относим за целите, различни от независимата икономическа дейност на бенефициента. | Съгласно Насоките за кандидатстване разходите за ДДС за превозни средства и зарядни станции са недопустим за възстановяване разход по настоящата процедура. Препоръчваме Ви да се обърнете към териториалното звена на НАП, за правилното прилагане на относимите за Вас разпоредби по ЗДДС и правилника по прилагането му. |
| 18 | Община Асеновград | След приключване на обществената поръчка и сключването на договор с изпълнител за доставка на електрически автобуси и зарядни станции е налице спестяване на ресурс в размер на 978 500 лв. без ДДС. Допустимо ли е спестения ресурс да се използва за покриване на ДДС по проекта? | Съгласно Насоките за кандидатстване, ДДС за посочените доставки не е допустим разход, респективно отговорът е не. |
| 19 | Община Асеновград | Ако община Асеновград предостави електрическите автобуси възмездно, т. е. срещу определено заплащане на превозвача, средствата, които ще получи общината от превозвача трябва ли да се възстановяват на програмата или не? | Съгласно таблица за отразяване на получените предложения е даден и следния отговор: В резултат на проведеното обществено Насоките за кандидатстване са допълнени и коригирани. Собствеността на активите, придобити по процедурата, остават на общината, която може да ги предостави на оператора безвъзмездно, под наем или друга форма на предоставяне за ползване, съгласно конкретните нужди. Активите по проекта, предоставени за ползване от оператора за извършване на обществен превоз на пътници следва да се разглеждат като част от компенсацията за предоставянето на транспортната услуга и се натрупват с всяка друга помощ или компенсация (субсидия), получавани от съответното предприятие – транспортен оператор. В условията за кандидатстване е описан механизъмът за изчисляване на компенсацията, както и за начина на проверка за липса на свръхкомпенсация. |
| 20 | Община Асеновград | Съгласно Раздел IV. чл. 12 от Договора за финансиране СНД извършва плащания към КП – за предстоящи плащания. - Необходимо ли е да се представят други документи и ако да какви, освен издадената от изпълнителя фактура, когато искаме средства за предстоящи плащания и в частност, когато искането е за извършване на авансово плащане към изпълнителя? - При подадено искане за предстоящи плащания, за колко време /срок/ СНД извършва плащанията към нас? | СНД извършва плащания след представяне на законосъобразен разходооправдателен документ или друг документ с еквивалентна стойност в ИС за МВУ, документ/и удостоверяващ/и извършен предварителен контрол за законосъобразност на разхода съгласно разпоредбата на Закона за финансовото управление и контрол в публичния сектор (ЗФУКПС) и за извършена проверка съгласно РМС № 592/2018 г.[[3]](#footnote-3) за условията и реда за разплащанията на разпоредителите с бюджет по договори, в случаите в които е приложимо. СНД извършва административните проверки преди плащане в срок до 3 работни дни от постъпване на разходооправдателен документ в ИС за МВУ. При липса на необходими документи срокът може да бъде удължен с още 3 работни дни или да бъде отказано плащане с мотивирано становище. |
| 21 | Община Асеновград | Община Садово е партньор на община Асеновград в проекта и съответно има ангажимента да проведе обществената поръчка за избор на изпълнител за плануваните в проекта СМР за изграждане на велоалея на територията на община Садово. Тъй като община Садово е възложител на поръчката, респективно е нормално тя да извърши и плащанията към избраният изпълнител на СМР. - Технически как ще се извършват тези плащания? СНД ще ги насочва към община Асеновград и съответно община Асеновград към Община Садово, СНД ще ги насочва директно към община Садово или друг вариант? | В презентацията[[4]](#footnote-4) сме акцентирали за възможностите за плащане към крайните получатели, които са страна по договора. Партньорите не са такава. |
| \* |  | \* | \* |
| 22[[5]](#footnote-5) | GDrumeva, Община град Добрич | Възстановяването на средствата за екип се възстановяват процентно на всяко ДФО и ФТО? | Съгласно т. 9.9 от Условията за изпълнение на одобрените инвестиции по процедура BG-RRP-8.013 „Екологосъобразна мобилност“ „*С цел проследяване и точно определяне на максимално допустимия размер на непреки разходи, КП представя за последно плащане тази категория разходи*“. В изпълнение на същото условие, непреките разходи следва да бъдат поискани за плащане в последния ДФО по инвестицията.  |
| 23 | Община Айтос | Здравейте, във връзка с разходи за предстоящи плащания ще се приемат ли проформи фактури? | СНД ще даде отговор на поставения въпрос след получаване на становище от Дирекция „Национален фонд“ в Министерството на финансите – Координиращо звено на национално равнище за изпълнението и контрола на ПВУ.Отговорът ще бъде отразен в следваща актуализирана версия на настоящите въпроси и отговори.  |
| 24 | GDrumevaОбщина град Добрич | Промяната на договора за финансиране при промяна на бр. експерти в екипа, индикатор или видове дейности по публичност с уведомление ли става или...? | Съгласно чл. 13 от приложение Е2 Условия за изпълнение, дупустимите промени чрез писмено уведомление от крайния получател са: отстраняване на технически грешки в проекта с изключение на промяна на индикатори, етапи и цели; промяна в седалище и адреса на управление, наименованието, законния/ите представляващ/и лице/а и банкова сметка на крайния получател.В случай на възникнала необходимост от промяна на одобрените на етапа на кандидатстване индикатори или видове дейности, КП следва да подаде искане за анекс към договор за финансиране, придружено от обяснителна записка и други документи, обосноваващи искането. |
| 25 | Община Габрово | Нашият въпрос е придобитите активи могат ли да бъдат отдавани под наем след приключване на проекта? | След приключване на проекта активите, придобити по процедурата, остават собственост на общината, която може да ги предостави на оператора, с който има сключен ДОУ, безвъзмездно, под наем или друга форма на предоставяне за ползване, съгласно конкретните нужди.Активите по проекта, предоставени за ползване от оператора за извършване на обществен превоз на пътници, следва да се разглеждат като част от компенсацията за предоставянето на транспортната услуга и се натрупват с всяка друга помощ или компенсация (субсидия), получавани от съответното предприятие – транспортен оператор. |
| 26 | Община Враца | За единната ставка – ще се изискват ли разходооправдателни документи и/или осчетоводяване, както други СНД? | Финансирането с единна ставка е опростена форма на предоставяне на финансиране и не е свързана с отчитането на действително извършени разходи, базиращи се на разходооправдателни документи. В тази връзка, при предявяване за плащане на непреките разходи, предоставянето на които е под формата на единна ставка, не се изисква разходооправдателен документ. При предявяване към СНД на непреките разходи по инвестицията, предоставяни под формата на единна ставка, не се изискват доказателства за счетоводното им отразяване[[6]](#footnote-6) в счетоводната система. Въпреки това, крайният получател има ангажимент да отрази счетоводно финансираните непреки разходи по инвестицията, предоставени му под формата на единна ставка съгласно приложимото законодателство/стандарти.  |
| 27  | GDrumeva, Община град Добрич | Относно националното финансиране – как се възстановява. Вие ли имате ангажимент или ние трябва предприемем нещо? | По процедура BG-RRP-8.013 „Екологосъобразна мобилност“ е предвидено национално финансиране за невъзстановим ДДС за част от финансираните дейности. В допълнение, за бъде допустим за финансиране по съответната инвестиция, разходът за невъзстановим ДДС следва да е предвиден в бюджета ѝ.На ниво разходооправдателен документ, КП отчита всички допустими за финансиране разходи, включително и ДДС. Следва да се съблюдава правилното отразяване на разходите по източници на финансиране в ИСУН – финансирането от МВУ се въвежда в клетка „ЕС“, а допустимият ДДС – в клетка „Невъзстановим ДДС“. |
| 28 | Община Казанлък | Във връзка с разходите за предстоящи плащания и в случай, че не е допустимо представяне на проформа фактура, в какъв период се разглежда и верифицира ДФО/Искането за плащане, и гарантира ли се спазването на този срок, защото в общия случай от издаване на фактура, КП има срок от 30 дни да извърши плащането към изпълнителя? | По отношение на въпроса допустимо ли е представянето на проформа фактура при предявяване на средства за предстоящо плащане, моля вижте отговора на въпрос № 23.По отношение на въпроса за срока на одобрение на ДФО, моля вижте втори абзац от отговора на въпрос № 20 . |
| 29 | Община Казанлък | Документации за предварителен контрол през модул Договор ли следва да се изпрати или през Кореспонденция? | На сайта на Министерство на финансите (<https://www.minfin.bg/bg/1579>) са качени указания за [предоставяне за предварителен контрол на проекти на документи относно процедура за възлагане на обществена поръчка в ИСУН](https://www.minfin.bg/upload/54458/02%2BProvision%2Bof%2Bex-ante%2Bcontrol%2Bof%2Bdocument%2Bprojects.pdf). След прикачването в ИСУН е необходимо КП да изпрати информация и чрез кореспонденция. |
| 30 | z.terzieva | Здравейте! Към техническия отчет, казахте, че искате списък с проекти изпълнявани от общината по ПВУ. Това за Водещия краен получател ли е или и за партньора?Както и за документа за регистрация по ЗДДС? | По отношение на представянето списък със свързани проекти или инвестиции, изпълнявани с национално и/или международно финансиране:Представянето на информация за свързани проекти или инвестиции, които се изпълняват с финансиране от национални източници или други международни програми и инициативи, се изисква с оглед недопускане на двойно финансиране на дейностите, които са част от финансираната по ПВУ инвестиция.Съгласно Насоките за кандидатстване по процедура BG-RRP-8.013 „Екологосъобразна мобилност“ „*Партньорите участват при изпълнението на ПИИ, като направените от тях разходи в тази връзка са допустими по идентичен начин, както и разходите, направени от крайните получатели*“.В тази връзка, списък със свързани проекти или инвестиции, изпълнявани с национални източници или други международни програми и инициативи, се представя както за КП, така и за неговите партньори.Списъкът се представя при първи ФТО, като при промяна в първоначално декларираната информация се представя актуализиран списък в следващ ФТО.По отношение на представянето на удостоверение за регистрация по ЗДДС – регистрацията по ЗДДС е изискуема за КП и за неговите партньори, които ще извършват разходи по инвестицията.Представя се към ДФО, при първо отчитане на разход от КП или партньор.  |
| 31 | Желко Дерменджиев | Във връзка с изготвяне на протоколите за приемане на извършените СМР със задължително разграничаване на приетите СМР по вида разход – със средства от МВУ, собствен принос и непредвидени разходи, възможно ли е да бъде изработен образец на този протокол. | СНД предвижда изготвяне и публикуване на Ръководство за изпълнение на инвестиция BG-RRP-8.013 „Екологосъобразна мобилност“, към което ще бъде качен и образец на протокола за приемане на извършени СМР. Към момента, КП могат да използват образеца на протокол за приемане на извършени СМР (образец 19) по ОПРР 2014-2020, който е идентичен с предвиждания такъв по ПВУ. |
| 32 | GDrumeva, Община град Добрич | Как общините ще осигурят и разхода за екипа освен съфинансирането....предвид ограничените общински бюджети когато се възстановяват на края на проекта. | Ангажимент на крайния получател е да осигури финансовия ресурс за изплащането на възнаграждения на екипа за управление на проекта. По инвестицията е предвидено финансиране за непреки разходи, които се явяват съпътстващ разход със спомагателен характер и поради това с ограничен размер. СНД ще финансира непреките разходи съобразявайки се с максималните им размери, заложени в Насоките за кандидатстване, които от своя страна се определят въз основа на потвърдените като допустими преки разходи. |
| 33 | Maria | Моля, да ни отговорите, СНД ще приеме ли за контрол, изпратен линк с пълен експорт на Обществената поръчка, като се качат в ИСУН само невидимите в ЦАИС документи? | В ИСУН следва да бъдат прикачени абсолютно всички документи по проведената обществената поръчка, с оглед осигуряването на одитна следа. |
| 34 | GDrumeva, Община град Добрич | Бихте ли разяснили чисто счетоводно как ще се представят данните и разходооправдателните документи от партньорите, при условие, че са две общини примерно, един оператор, с различни счетоводни системи и различни идентификационни номера? | Съгласно Насоките за кандидатстване по процедура BG-RRP-8.013 „Екологосъобразна мобилност“ „*Партньорите участват при изпълнението на ПИИ, като направените от тях разходи в тази връзка са допустими по идентичен начин, както и разходите, направени от крайните получатели*“. В тази връзка те могат да възлагат дейности и да извършват разходи за тези дейности.По отношение на отразяването на разходите в счетоводната система на партньора, извършил разхода, са налице аналогичните изисквания, както и при КП – изискванията са подробно описани в т. 7.4 „Счетоводна отчетност“ на Условията за изпълнение на одобрените инвестиции по процедура BG-RRP-8.013 „Екологосъобразна мобилност“. |
| 35 | z.terzieva | Здравейте, не стана ясно разходите за екипите към всяко искане за плащане ли ще се възстановяват? | Виж отговора на въпрос № 22.  |
| 36 | Община Казанлък | След провеждане на всички обществени поръчки по проекта следва ли да сключим анекс към АДБФП с преизчислени стойности както на БФП, така и на недопустимите разходи (възстановимото ДДС), така и на 10% задължителен собствен принос? | След проведени обществени поръчки и сключени договори с избрани изпълнители е допустимо анексиране на договора за финансиране с оглед актуализиране на бюджета на проекта.Обръщаме внимание че при изменения в бюджета на проекта, крайният получател следва да се съобрази с размера от 10% задължителен собствен принос. |
| 37 | Община Айтос | Сумите в прогнозата за планираните плащания за текущия и следващия месец, трябва ли да включват ДДС? | Прогнозата за предстоящите плащания се въвежда в структуриран вид в ИСУН, като се въвеждат суми за всеки **публичен** източник на финансиране – МВУ, Допълващо публично финансиране и Невъзстановим данък върху добавената стойност.Обръщаме Ви внимание, че прогнозите следва да отразяват предстоящи плащания единствено за допустими разходи по инвестицията с източник европейско и/или национално финансиране, предвидени за финансиране в бюджета ѝ. В тази връзка, плащанията за недопустим за финансиране по процедура BG-RRP-8.013 „Екологосъобразна мобилност“ ДДС не следва да намират отражение върху сумите в подаваните прогнози.  |
| 38 | GDrumeva, Община град Добрич | Някакви предложения от СНД за видове финансови инструменти, за осигуряване на съфинансирането от страна на общината? Има ли ограничения относно източника на привлечените средства? | Осигуряването на задължителния собствен принос за финансираната инвестиция е ангажимент на крайния получател. Партньорите в инвестицията също могат да участват с осигуряване на финансов ресурс, като това следва да е уредено в партньорското споразумение.Не са налице специални изисквания за използваното кредитно финансиране за целите на осигуряването на задължителния собствен принос. Следва да се спазват хоризонталните принципи за недопускане на двойно финансиране, конфликт на интереси, корупция и измами.  |

1. [https://www.minfin.bg/upload/54457/01+-+Management+costs+and+implementation+of+investments.pdf](https://www.minfin.bg/upload/54457/01%2B-%2BManagement%2Bcosts%2Band%2Bimplementation%2Bof%2Binvestments.pdf) [↑](#footnote-ref-1)
2. Презентация към проведено на 14.06.2024 г. обучение от СНД относно изпълнение на договори за финансиране по процедура BG-RRP-8.013 „Екологосъобразна мобилност“. [↑](#footnote-ref-2)
3. Условията и редът за разплащания с публични средства, считано от 03.05.2024 г., са в приложното поле на новосъздадената глава XXIа „Условия и ред за разплащания с публични средства“ на ДОПК. [↑](#footnote-ref-3)
4. Презентация към проведено на 14.06.2024 г. обучение от СНД относно изпълнение на договори за финансиране по процедура BG-RRP-8.013 „Екологосъобразна мобилност“. [↑](#footnote-ref-4)
5. Въпросите след № 22 включително са поставени по време на проведено на 14.06.2024 г. обучение от СНД относно изпълнение на договори за финансиране по процедура BG-RRP-8.013 „Екологосъобразна мобилност“. [↑](#footnote-ref-5)
6. Отговорът на СНД в частта, свързана със счетоводната отчетност, е преразгледан, като описаното отразява актуалното становище на СНД. [↑](#footnote-ref-6)